Krugersdorp-mesmoord: Slagoffer se naam bekend | Maroela Media
Sers. Tshepiso Mashele, woordvoerder van die Krugersdorp-polisie, het die oorledene as Buks Pistorius geïdentifiseer.
Maroela Media het vroeër berig Pistorius, in sy 80's, is omstreeks 07:30 in 'n plas bloed in sy bed, in sy huis in Beyersstraat in Krugersdorp-Wes, aangetref. Hy het verskeie steekwonde gehad en paramedici van Netcare 911 het hom op die toneel gestabiliseer en na 'n nabygeleë hospitaal geneem vir verdere behandeling. Hy het in die hospitaal aan sy beserings beswyk.
"Inligting oor die motief vir aanval en hoe laat dit plaasgevind het, word steeds ondersoek," het Mashele Donderdag aan Maroela Media gesê. Die slagoffer kon nie ondervra word nie omdat hy weens sy ernstige beserings na 'n hospitaal geneem is voordat polisiebeamptes met hom kon praat.
Die Krugersdorp-polisie ondersoek 'n saak van moord. Niemand is nog in verband met die moord in hegtenis geneem nie. Die polisie het 'n beroep op die publiek gedoen om die polisie by 011 951 1151 of Crime Stop by 08600 10111 te bel met enige inligting wat die polisie in sy ondersoek kan bystaan.
Krugersdorp is besig om berug en beroemd te word vir al die verkeerde redes.Dis n moordlustige dorp wat die nuus besaai.
Nog deel van die statistiek wat stil stil gaan verbygaan .. waar is ons Minister van Veiligheid en Sekuriteit? Waar is die mense wat hulleself moet uitspreek teen misdaad in SA? Besig om partytjies te hou en rond te reis? Dis 'n skande dat wetsgehoorsame burgers in SA wat belasting betaal om die regering se spandabelrigheid te befonds gevange gehou word deur misdadigers in SA.
Ek werk in die Wes Rand en ja jy moet jou steps ken!
Oom Buks was aan ons bekend gewees reeds van kinderdae af, dus wens ek te versoek dat die volgende regstelling gedoen word: Buks Pistorius (nie Pretorius soos berig is nie).